Diari Oficial de la Generalitat Valenciana


Sumari del DOGV 4352, del 08-10-2002 (2002/10489)

Juí verbal número 748/2001. Cèdula de notificació.
--------------------------------------------------

### Dades del document

Número de DOGV
:   4352

Data del DOGV
:   08-10-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/10994


Organisme emissor
:   Jutjat de Primera Instància Número 1 de València

Tipus de document
:   Anunci

Juí verbal número 748/2001. Cèdula de notificació. [2002/Q10339]
  
Jutjat de Primera Instància número 1 de València.
  
Juí: juí verbal 000748/2001.
  
Part demandant: Caja de Ahorros del Mediterráneo.
  
Part demandada: Carlos Gracia Ballester.
  
Sobre: altres juís verbals.
  
En el juí referenciat, s'ha dictat la resolució que té el text literal següent:
  
Procediment: juí verbal 748/2001.
  
Sentència número 639.
  
Jutgessa que la dicta: Gema Castelló García.
  
Lloc: València.
  
Data: 22 de juliol de 2002.
  
Part demandant: Caja de Ahorros del Mediterráneo.
  
Advocat: Téllez Lapeira, Antonio.
  
Procurador: Díaz Panadero Sandoval, Miguel A.
  
Part demandada: Carlos Gracia Ballester, en rebel·lia.
  
Advocat.
  
Procurador.
  
Objecte del juí: altres juís verbals.
  
Antecedents de fet:
  
1. Per la part actora a què es fa referència es va presentar, mitjançant un escrit de 3 d'octubre de 2001, la demanda origen de les presents actuacions en reclamació de quantitat de 1.098,52 euros, interessos pactats i costes.
  
2. Admesa a tràmit la demanda, mitjançant la interlocutòria de data 4 d'octubre de 2001, es va procedir a citar al demandat reiteradament, en virtut de les diligències negatives, i se'l va citar, definitivament, per edictes, sense que es personara el dia assenyalat per a la vista, per la qual cosa va ser declarat en rebel·lia processal.
  
Concedida la paraula a l'actora, es va ratificar en la seua demanda i va sol·licitar la rebuda del plet a prova, i va proposar únicament la documental per reproduïda i les actuacions van quedar concloses per a sentència.
  
3. Fets provats:
  
Primer: que la Caja de Ahorros del Mediterráneo va subscriure un contracte d'expedició de targeta de crèdit en data 21 de juliol de 2000 amb Carlos Gracia Ballester, la clàusula 17 de la qual permet resoldre el contracte davant l'incompliment de la part.
  
Segon: que el senyor Gracia Ballester és deutor de 165.275 pessetes en concepte de principal, més els interessos pactats i per mora, cosa que fa una suma de 182.778 pessetes, és a dir, 1.098,52 euros.
  
Fonaments de dret
  
1. Exercita la part actora acció de reclamació de quantitat en la qual sol·licita que es condemne la demandada al pagament de la suma de 1.098,52 euros.
  
Segons disposa el vigent article 217.2 i 3 de la Llei d'Enjudiciament Civil: «correspon a l'actor i al demandat reconvinent la càrrega de provar la certesa dels fets dels quals ordinàriament es desprenga segons les normes jurídiques que els siguen aplicables l'efecte jurídic corresponent a les pretensions de la demanda i de la reconvenció», mentre que al demandat correspon provar els fets que impedisquen, extingisquen o enerven l'eficàcia jurídica dels fets a què fa referència l'apartat anterior.
  
De l'anàlisi de la prova practicada fonamentalment documental es desprén que la Caja de Ahorros del Mediterráneo va subscriure un contracte d'expedició de targeta de crèdit en data 21 de juliol de 2000 amb Carlos Gracia Ballester, i també que a l'agost de 2001 el demandat tenia un deute de 165.275 pessetes en concepte de principal, 453 pessetes per interessos i 17.050 pessetes en concepte de mora (doc. 1 i 2).
  
Davant de la prova proposada i practicada a instància de l'entitat demandant, el demandat atesa la seua incompareixença, no va proposar cap prova per la qual cosa no va assumir la càrrega provatòria que li incumbia. De conformitat amb l'article 496.2 de la Llei d'Enjudiciament Civil, la rebel·lia no implica una violació ni una admissió dels fets, per la qual cosa no procedix estimar sense més la demanda presentada sinó que s'ha de valorar la prova en conjunt i comprovar que els fets al·legats són certs.
  
En el supòsit d'actuacions, l'actor ha aconseguit acreditar la veracitat de les seues al·legacions.
  
No s'ha d'oblidar que l'article 1.091 del Codi Civil, preveu la força de llei entre els contractants, de les obligacions nascudes dels contractes, així com per l'establit en els articles 1.254 i 1.258 del mateix cos legal, en virtut dels quals, els contractes obliguen no sols al compliment del que s'ha pactat expressament, sinó també a totes les conseqüències que segons la seua naturalesa siguen conformes a la bona fe, a l'ús i a la llei, i el demandat no ha complit l'obligació de pagament que li incumbia.
  
2. De conformitat amb l'article 1.255 del Codi Civil, les parts poden establir els pactes o les clàusules que estimen convenients, sempre que no siguen contràries a les lleis, la moral ni a l'orde públic. En el contracte subscrit entre les parts, es contenen clàusules que permeten a l'entitat demandant, no sols resoldre el contracte, sinó reclamar la quantitat que es deu amb els interessos pactats (13, 16 i 17).
  
Els articles 1.100, 1.101 i 1.108 del Codi Civil assenyalen que, els deutors que incórreguen en mora en el compliment de les seues obligacions queden subjectes al pagament dels interessos pactats o a falta d'estos en els legals des de la data de la presentació de la demanda.
  
3. Pel que fa a les costes, atés el que es disposa en l'article 394 de la Llei d'Enjudiciament Civil, s'imposen a la part demandada.
  
Decisió:
  
Que amb l'estimació de la demanda formulada a instància de Caja de Ahorros del Mediterráneo contra Carlos Gracia Ballester condemne el demandat a pagar la suma de mil noranta-huit euros i cinquanta-dos cèntims (1.098,52 euros) més els interessos pactats des de la reclamació judicial i imposició de costes.
  
Manera d'impugnació: mitjançant un recurs d'apel·lació davant l'Audiència Provincial de València (article 455 de la Llei d'Enjudiciament Criminal).
  
El recurs es prepararà mitjançant un escrit presentat a este jutjat en el termini de cinc dies hàbils comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Criminal).
  
Esta és la meua sentència, que pronuncie, mane i firme.
  
En atenció al desconeixement de l'actual domicili o residència de la part demandada, per provisió de 17 de setembre de 2002 el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de la sentència al demandat.